OzLabs/hebrew-wiki-articles huggingface dataset:
ארז אהרוני

ארז אהרוני (נולד ב-1957) הוא סופר, עורך דין וטייס ישראלי.

== ביוגרפיה ==
אהרוני גדל בשכונת רמת חן ברמת גן, ולמד בבית הספר התיכון "עירוני ט'" בתל אביב, במגמה הריאלית. כנער הדריך בצופים ועסק בספורט. התגייס לחיל האוויר, וסיים קורס טיס במגמת קרב בשנת 1978. בהמשך, שרת בטייסת 131 (טייסת ההרקולסים) והשתתף בטיסות ובמבצעים שונים, כגון העלאת יהודי אתיופיה (מבצע משה ומבצע שלמה).

עם שחרורו, למד משפטים וסיים את התואר באוניברסיטת תל אביב בשנת 1983. עם קבלת רישיון עריכת דין הקים עם חבריו את משרד זיסמן, אהרוני, גייר ושות' המחזיק סניפים בישראל, בארצות הברית (ניו יורק, בוסטון, ווושינגטון), בסין (בייג'ינג, שאנגחאי ושנג'ן), בהודו ובאירופה. אהרוני מתפקד כשותף מנהל במשרד, ועוסק בתחומים משפטיים שונים, כמו נדל"ן, ליטיגציה, בנקאות ותקשורת.

אהבתו לכתיבה וסיפורת החלה בגיל צעיר. ב-2004, זכה סיפורו "גיעגועים" (קולות הברווז) במקום הראשון בתחרות הסיפור הקצר על שם אוריאל אופק. ב-2006 פורסם ספרו הראשון "חצי שפם" בהוצאת מעריב, וכשלוש שנים לאחר מכן יצא לאור ספרו "סודו של העיט" בהוצאת כנרת זמורה ביתן.

ב-2011 פורסם ספרו "אש בשדה קוצים", בעריכת אמנון ז'קונט, בהוצאת כנרת, זמורה-ביתן.

== ספריו ==
* ארז אהרוני, חצי שפם, מעריב, 2006
* ארז אהרוני, סודו של העיט, כנרת, זמורה-ביתן, 2009
* ארז אהרוני, אש בשדה קוצים, כנרת, זמורה-ביתן, 2011

== קישורים חיצוניים ==
* 
* 
* [http://e.walla.co.il/?w=/21/753489 מהצג אל הדף], על תחרות הסיפור הקצר ע"ש אוריאל אופק, מאת יעל דר, 25 ביולי 2005, באתר וואלה תרבות
* [https://web.archive.org/web/20110121135129/http://www.zag-law.co.il/he/firm/about/ אתר משרד עורכי הדין זיסמן, אהרוני, גייר ושות']
* 

קטגוריה:סופרים ישראלים
קטגוריה:עורכי דין ישראלים
קטגוריה:בוגרי תיכון עירוני ט' (תל אביב)
קטגוריה:בוגרי אוניברסיטת תל אביב: משפטים
קטגוריה:טייסי חיל האוויר הישראלי
קטגוריה:בוגרי תנועת הצופים בישראל
קטגוריה:ישראלים שנולדו ב-1957
מעשה בחייט

"מעשה בחייט" מוצג בתיאטרון [[האהל, 1947]]
ממשתתפי ההצגה. מימין לשמאל: מריטיה (שושה פרלמוטר), מלר (יהודה גבאי), דורטיה (דבורה קסטלניץ).
"מעשה בחייט" הוא מחזה מאת פרידריך לוֹבֶּה (תחת הפסבדונים ההולנדי "י' דה פְרִיס", שעִמו הגיש את מחזותיו לתיאטרון "האהל"), שאף ביים אותו.

המחזה הוא קומדיה בת חמש תמונות, שמתרחשת בהולנד בימי כיבוש נפוליאון. מעשה בחייט, שמעז לחרף את שמו של נפוליאון בעת שכרותו ונידון על כך לשלושה שבועות מאסר, לאחר שהלשינו עליו התושבים. אולם, הוא שולח בסתר את שולייתו לבית הסוהר, לרצות את עונשו. תפנית מתרחשת כאשר מוציא השוליה את נשמתו בבית הכלא, והחייט נאלץ כעת להעמיד פני מת. כך, הוא נקלע למצבים מגוחכים, והוא נוכח בלוויה של עצמו, מודד את גודל מודעות האבל וצועד בביתו מצעד של אבל למשמע התזמורת אשר בלוויה. בהמשך מאמץ לעצמו זהות, שהוא אחיו התאום של עצמו, והוא נושא בשנית את אשתו.

המחזה הועלה בתיאטרון "האהל" בשנת 1947 בתרגום מגרמנית של לאה גולדברג. את עיצוב התפאורה ערך אריה ארוך ואת העיבוד המוזיקלי ארנסט גלזר.
הוא תוכנן לעלות לראשונה בסוף יוני 1947, אך לבסוף התקיימה הצגת הבכורה ב-8 ביולי, בשלהי עונת ההצגות תש"ז. המחזה זכה להצלחה, ועל כן פתח את עונת תש"ח בתיאטרון.

צוות השחקנים כלל את מאיר מרגלית בתפקיד הראשי (החייט) וכן את שושנה פרלמוטר בתפקיד מַרִיטְיֶה, דבורה קסטלניץ בתפקיד דוֹרְטְיֶה, לאה דגנית בתפקיד יוּלה, יהודה גבאי בתפקיד מֶלֶר, דניאל פוגלסון בתפקיד וִילֶם, יוסף זרובבל בתפקיד בעל הפונדק, יהודית ברקאית בתפקיד אַנְטְיֶה, בן ציון זילברג ואברהם נחתומי. את תפקידי השחקנים מתארת מבקרת "דבר" רבקה דוידית (בחתימת "בת־לוי"): "מרגלית בתפקיד המרכזי כבש את לב הצופים. ש' פרלמוטר אשת-החיל הנבונה וד' קסטלנץ, בעלת המזימות, ל' דגנית — כזמרת רחוב זקנה ונחמדה, י' גבאי כסוחר הרווק, ד' פוגלסון — הצעיר רודף הנשים, י' ברקאית — המלצרית טובת הלב וכן ב״צ זילברג ונחתומי — כולם, כולם טובים, ואף למעלה מזה".

דוידית תיארה את המחזה כ"מהתלה חמודה, השופעת חן וצחוק למכביר". לצד הביקורת החיובית על הופעת השחקנים, חלקה לוי מחמאות לתפאורה "במתכונת הציור ההולנדי הישן" ולתלבושות. לצד זאת, ראתה ברקע ההיסטורי "הזדמנות לפסיכולוגיה של כובשים ומדוכאים", שלא נוצלה היטב:
:"לדאבון לב, לא נדבקו היטב ה"טלאים" החדשים אל הטקסט הישן, ולא הספקנו "לטעום כמר" מאתמוספירת כיבוש הזרים... והחייט עצמו — לא הרגשנו בו גבורה יתירה ולא מרד מסוים, אלא דברי שכור, שאיננו אחראי למוצא־פיו. וכן לא חשנו שנאה מיוחדת אל הכובש ולא התרפסות מיוחדת מצד יתר התושבים, למרות עובדת ההלשנה. היחסים האלה שבין הכובש לאוכלוסייה לא הודגשו, והרי זו שגיאה בגוף המחזה."

==קישורים חיצוניים==
* (ביקורת)
* 

==הערות שוליים==

קטגוריה:מחזות ישראליים
קטגוריה:מחזות 1947
Hurd

HURD היא ליבת מערכת הפעלה שאמורה להיות הליבה של מערכת GNU.

== היסטוריה ==

במנשר של גנו הזכיר ריצ'רד סטולמן ש-"ליבה ראשונית קיימת אך תכונות רבות עדיין נדרשות כדי לחקות את יוניקס". הוא התייחס ל-TRIX, ליבת RPC (קריאה להליכים מרחוק) שפותחה ב־MIT, שעורכיה החליטו להפיצה בחינם והייתה תואמת עם גרסה 7 של יוניקס. בדצמבר 1986 התחילה עבודה לשינוי ליבה זו, אך מפתחיה החליטו לבסוף שהיא לא מתאימה כנקודת התחלה, בעיקר בגלל שהיא רצה רק על "ארכיטקטורת 68000 היקרה והאלמונית" והיה צורך להתאים אותה לארכיטקטורות אחרות לפני שאפשר היה להשתמש בה. ב־1988 נשקלה במקומה ליבת "מאך", אשר פותחה ב-CMU (אוניברסיטת קרנגי מלון), על אף שתחילה נדחה פיתוחה בגלל שמפתחיה נדרשו להוריד קוד שהיה שייך לחברת AT&T.

בתחילה הוחלט לקרוא לליבה Alix, אך המפתח מייקל בושנל העדיף מאוחר יותר את השם Hurd, כאשר השם הקודם נדחק לתת-מערכת ובסופו של דבר נעלם לחלוטין. גם הפיתוח של Hurd נעצר בסופו של דבר בעקבות בעיות טכניות ועימותים מתמשכים בין המפתחים.

מערכת דביאן כוללת גם הסבה חלקית לריצה מעל ליבת Hurd.

== קישורים חיצוניים ==

* 
* [http://www.gnu.org/software/hurd/ דף הבית של Hurd] מתוך אתר פרויקט גנו
* [http://www.debian.org/ports/hurd/ ההיסב של מערכת דביאן לליבת HURD]

קטגוריה:ערכים שבהם תבנית בריטניקה אינה מתאימה
קטגוריה:מערכות הפעלה
קטגוריה:תוכנה חופשית
המפלגה הדמוקרטית של יפן

המפלגה הדמוקרטית של יפן (ביפנית: 民主党, תעתיק: מינשוּטוֹ), או בשמה המקוצר DPJ, הייתה מפלגת מרכז-שמאל ביפן, שנוסדה ב-1998 מתוך מיזוג מספר מפלגות אופוזיציה. לאחר הבחירות הכלליות של 2009 הפכה המפלגה הדמוקרטית למפלגת השלטון בבית הנבחרים של יפן, עת הביסה את יריבתה הפוליטית המפלגה הליברלית-דמוקרטית וזכתה ברוב המושבים בבית התחתון ובבית היועצים של יפן, אולם בבחירות הכלליות של 2012 איבדה המפלגה מכוחה אל מול המפלגה הליברלית-דמוקרטית.

==היסטוריה==
מטה המפלגה הדמוקרטית

===עשור ראשון===
המפלגה נוסדה ב-27 באפריל 1998, לאחר מיזוגן של ארבע מפלגות עצמאיות ליברליות או סוציאל-דמוקרטיות שהתנגדו לשלטון המפלגה הליברלית-דמוקרטית. נשיא המפלגה היה נאוטו קאן, לשעבר שר הבריאות, הרווחה והעבודה, והמזכיר הכללי היה צוטומו האטה, לשעבר ראש ממשלת יפן.

בבחירות הכלליות של 2003 קיבלה המפלגה הדמוקרטית 177 מתוך 480 המושבים בבית. אף על פי שעדיין נותרה המפלגה באופוזיציה, בבחירות אלה היא הראתה את כוחה הפוליטי. קאן התפטר ב-2004 בעקבות פרסום שערורייה בה היה מעורב, ואת מקומו תפס קצויה אוקאדה.

המפלגה הדמוקרטית הבטיחה לזכות בבחירות הכלליות של 2005, שנערכו לבקשתו של ראש הממשלה ג'וניצ'ירו קואיזומי בשל דחיית תוכניותו להפרטת שירות הדואר, אך לאחר שאיבדה 62 מושבים נאלץ אוקאדה להתפטר. 

איצ'ירו אוזאווה נבחר לנשיא המפלגה ב-7 באפריל 2006.

===2009-היום===
אוזאווה התפטר מנשיאות המפלגה במאי 2009, בעקבות מעורבותו בפרשת גיוס כספים, ואת מקומו תפס יוקיו הטויאמה, מעט לפני הבחירות הכלליות של 2009, בהן הביסה המפלגה הדמוקרטית את המפלגה הדמוקרטית-ליברלית והשיגה רוב מוחלט בבית הנבחרים. הניצחון בבחירות הבטיח למעשה שהטויאמה יהיה ראש הממשלה החדש, וב-16 בספטמבר מינה אותו לתפקיד הקיסר אקיהיטו.

הטויאמה הודיע על התפטרותו ב-2 ביוני 2010 בכנס של המפלגה. לאחר אירוע התקיפה של כלי שיט צפון-קוריאני על כלי שיט דרום-קוריאני ב-28 במאי, חתם הטויאמה על הסכם עם נשיא ארצות הברית ברק אובמה בו אישר את המשך פעילותו של בסיס חיל הנחתים באוקינאווה, ובעקבות זאת ספג ביקורת. 

נאוטו קאן החליף את הטויאמה בראשות הממשלה ובהנהגת המפלגה. רעידת האדמה בסנדאי אמנם חיזקה את מעמדו, אך הוא הכריז שיתפטר לאחר שיעביר מספר רפורמות לשיקום המדינה, וב-11 בספטמבר 2011 התמנה יושיהיקו נודה לתפקיד. ב-16 בנובמבר 2012 פיזר נודה את בית הנבחרים, ובבחירות שנערכו חודש לאחר מכן איבדה המפלגה את השלטון.

ב-2016 התאחדה המפלגה עם מפלגת החדשנות של יפן. בספטמבר אותה שנה נבחרה רנהו לנשיאת המפלגה.

==מצע==
המפלגה הדמוקרטית רואה עצמה כהולכת נגד הסטטוס קוו וכנגד הממסד השלטוני הנוכחי. היא טוענת שהבירוקרטיה בממשלה היפנית גדולה מדי, לא יעילה מספיק, שמרנית ולא גמישה, ובכוונת המפלגה להדיח את השלטון הישן הכבול על ידי חשיבה ארכאית ואינטרסים, לפתור את בעיות יפן, וליצור חברה חדשה, גמישה ותוססת המעריכה אינדיבידואליות וחיוניות.

===מטרות פוליטיות ===
* הקמת חברה בה השלטון מחויב לשקיפות ולהגינות.
* הבטחת שוויון הזדמנויות וביטחון כלכלי לתושבים, תוך התבססות על שוק חופשי.
* ביזור סמכויות הממשלה בקרב האזרחים, השווקים והשלטונות המקומיים.
* שמירה על עקרונות החוקה: שלטון העם, שמירה על זכויות האדם ופציפיזם.
* ניהול יחסי החוץ של יפן לפי עקרונות ההסתמכות-העצמית ודו-הקיום ההדדי.

==ראו גם==
* מפלגות פוליטיות ביפן
* פוליטיקה של יפן

==קישורים חיצוניים==

* 

* [http://www.dpj.or.jp/english/ אתר המפלגה]

==הערות שוליים==

קטגוריה:יפן: מפלגות
קטגוריה:יפן: מפלגות ליברליות
קטגוריה:מפלגות היסטוריות
קטגוריה:מפלגות שהוקמו ב-1998
פרנסיסקוס סילביוס

פרנסיסקוס סילביוס (בגרמנית: Franciscus Sylvius; 11 במאי 1614, הנאו, גרמניה – 19 בנובמבר 1672, ליידן, הולנד) היה רופא ומדען הולנדי שהתמחה בפיזיולוגיה, כימיה ואנטומיה. סילביוס היה חסיד של עבודתם של: רנה דקארט, יאן בפטיסט ואן הלמונט וויליאם הארווי. היה בין התומכים הראשונים של התאוריה של מחזור הדם בהולנד. בין תלמידיו היה גם פרדריק ראוש, שלימים נעשה מדען ורופא מפורסם בהולנד, ותרם בנושא האנטומיה ושימור איברים.

סילביוס קיבל את ההכרה על המצאת הינייבר שממנו התפתח הג'ין.

==קישורים חיצוניים==

* [http://www.fasthealth.com/dictionary/s/sylvian_fissure.php פתח סילביוס]
* 

קטגוריה:מדענים גרמנים
קטגוריה:מדענים הולנדים
קטגוריה:רופאים הולנדים
קטגוריה:קלוויניסטים ורפורמים
קטגוריה:סגל אוניברסיטת ליידן
קטגוריה:בוגרי אוניברסיטת ליידן
קטגוריה:בוגרי אוניברסיטת בזל
קטגוריה:גרמנים שנולדו במאה ה-17
קטגוריה:הולנדים שנולדו במאה ה-17
קטגוריה:ילידי 1614
קטגוריה:הולנדים שנפטרו ב-1672
חטיף מרס מטוגן בשמן עמוק

250px
חטיף מרס מטוגן בשמן עמוק (באנגלית: Deep-fried Mars bar) הוא מנת קינוח, שמכינים אותה על ידי טיגון בשמן עמוק של חטיף שוקולד מסוג מרס, שנטבל בבלילה המשמשת לטיגון דגים. החטיף מקורר בדרך כלל לפני הטיגון על מנת שלא יימס בתוך השמן הרותח.

המנה הומצאה בחנות פיש אנד צ'יפס בסקוטלנד באמצע שנות התשעים. בקיץ 1995 פרסם עיתון מקומי בעיר אברדין ידיעה על חנות בעיירה סמוכה המגישה את המנה לילדים. בתוך ימים ספורים מצא הסיפור את דרכו לעיתונים הנפוצים בסקוטלנד ובבריטניה ומשם לשידורי הטלוויזיה של ה-BBC, והמנה הוכנה בתוכנית טלוויזיה בשידור חי. בעקבות הפרסום הרב הזדרזו חנויות פיש אנד צ'יפס ברחבי בריטניה להכניס את המנה לתפריטן.

בסקר שערך כתב עת רפואי ב-2009 בקרב כ-500 חנויות פיש אנד צ'יפס בסקוטלנד נמצא כי 37% מהן מגישות את המנה או הגישו אותה בעבר. חנויות אחדות דיווחו על מכירת מאות מנות בשבועות מסוימים. ילדים הם הלקוחות העיקריים של המנה.

המצאת המנה והפרסום לו זכתה הביאו להמצאת מנות דומות של חטיפים המטוגנים בבלילה בשמן עמוק, וביניהם ביצי הפתעה משוקולד, חטיף קוקוס מסוג באונטי וחטיף סניקרס (מנה הפופולרית במיוחד בארצות הברית).

==קישורים חיצוניים==

*מתכון למנה באתר ויקיספר (באנגלית)
*[http://news.nationalgeographic.com/news/2004/12/1227_041227_deep_fried_mars_bars.html Deep-Fried Candy Bars: Scotland's Worst Food?] באתר נשיונל ג'יאוגרפיק, 28 בדצמבר 2004

==הערות שוליים==

קטגוריה:טיגון עמוק
קטגוריה:קינוחים
קטגוריה:המטבח הבריטי
קטגוריה:קינוחי שוקולד
El pueblo unido jamás será vencido

El pueblo unido jamás será vencido (נהגה: [el ˈpweβlo uˈniðo xaˈmas seˈɾa βenˈsiðo]; מספרדית: "העם המאוחד לעולם לא ינוצח") הוא שיר של הלהקה הצ'יליאנית קילאפאיון. השיר הוקלט ביוני 1973, לאחר שנכתב בידי חברי הלהקה והולחן בידי סרחיו אורטגה, והוא נחשב לאחד השירים המייצגים את תנועת הנואבה קנסיון.

השיר נכתב כהמנון עבור קואליציית מפלגות השמאל "האחדות העממית", שסלוודור איינדה נבחר מטעמה לנשיא צ'ילה ב-1970. הקריאה "El pueblo unido jamás será vencido" הייתה אחת מסיסמאות הבחירות שלו. לאחר ההפיכה הצבאית ב-1973 הפך השיר להמנון בלתי רשמי של המתנגדים למשטר הצבאי של אוגוסטו פינושה. בביצועה של להקת אינטי-אילימאני הפך השיר מוכר גם ברחבי העולם.

מאז שנות ה-70 של המאה העשרים הפך השיר, בווריאציות שונות, למזוהה עם מהפכות ומחאות פוליטיות שונות. השיר "ברפאחיז" (בפרסית: بر پا خیز; מילולית: "תקומה") נכתב למנגינתו ושימש את הפלג השמאלי של המוחים במהפכה האיראנית ב-1979. השיר זכה לעדנה מחודשת גם במחאות 2009. המלחין האמריקני פרדריק ז'בסקי הלחין את היצירה המוזיקלית "The People United Will Never Be Defeated!", המבוססת על השיר. יצירה זו הושמעה במהלך מהומות ליל וייט בסן פרנסיסקו ב-1979, על רקע מתן גזר הדין במשפט רוצחו של הארווי מילק. במהלך המהפכה הכתומה באוקראינה ב-2004 כתבה להקת גרינג'ולי שיר בשם ראזום נאס בגאטו, נאס נה פודולאטי (באוקראינית: Разом нас багато, нас не подолати; מילולית: "יחד אנו רבים! לא יוכלו לנצחנו!") המבוסס על השיר הצ'יליאני. השיר הפך להמנון בלתי רשמי של המהפכה, ואף ייצג את אוקראינה באירוויזיון 2005 שנערך בקייב. מפלגת קואליציית השמאל הרדיקלי ביוון השתמשה בשיר במהלך הבחירות שנערכו במדינה ב-2007.

== קישורים חיצוניים ==

* [http://www.marxists.org/subject/art/music/lyrics/es/el-pueblo.htm מילות השיר] בספרדית ובאנגלית
* 

קטגוריה:שירים בספרדית
קטגוריה:שירי מחאה
קטגוריה:נואבה קנסיון
קטגוריה:מוזיקה צ'יליאנית
קטגוריה:שירי 1973
קטגוריה:שירים פוליטיים
קן הדסון קמפבל

קן הדסון קמפבל (אנגלית: Ken Hudson Campbell, נולד ב-6 באפריל 1963) הוא שחקן אמריקאי. מוכר בעיקר בזכות הופעתו בשובר הקופות "ארמגדון" בתפקיד מקס מצוות קודחי הנפט של הארי סטאמפר.

== קריירה ==
קמפבל התחיל את דרכו בתפקידים קטנים בתור בקומדיות הקאלט "שכחו אותי בבית" ו"לקום אתמול בבוקר".
התפרסם לראשונה בטלוויזיה בקומדיית המצבים "בראש של הרמן", בתפקיד "חיה" ובפרק בסדרה "סיינפלד".
ב-1996 שיחק בקומדיה "צוללת דיזל" בתפקיד טבח האונייה באקמן.
בשנת 1998 הופיע קמפבל בתפקיד המפורסם ביותר שלו בשובר הקופות של מייקל ביי "ארמגדון". בסרט שיחק בתפקיד קודח הנפט מקס לנרט, אותו בוחר הארי סטאמפר (ברוס ויליס) למשימה הקידוח המיוחדת על האסטרואיד.
לאחר מכן תרם את קולו לסרטי האנימציה "יוסף נסיך החלומות", "טיטאן AE" ולקומדיה "ד"ר דוליטל 2" בה דיבב מספר חיות.
שיחק בקומדיות "אמריקן טריפ" בתור טום, הומו על ספינת התענוגות הגאה ו"חביב הנשים".
בשנת 2003 שיחק בסדרת הדרמה "הפרקליטים" בתור האסיר רונלד האף שרצח את אשתו ומאהבה. בשנת 2019 דיבב את דמותו של בומר בסרט "פלא של פארק".

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1963
Ben (שיר)

"Ben" הוא השיר השני מהאלבום השני, Ben, של הזמר והיוצר מייקל ג'קסון. השיר יצא ב-1972, בהוצאת מוטאון ושימש בפסקול הסרט Willard, המספר על ילד בודד המתיידד עם חולדה קטלנית בשם בן.

השיר הגיע למקום ראשון במצעד הבילבורד האמריקאי, זכה בפרס גלובוס הזהב והיה מועמד לפרס אוסקר.

== רקע ==
השיר נכתב במקור לדוני אוסמונד, אך מאחר שהוא היה במסע הופעות באותו הזמן, השיר הוצע לג'קסון.

למרות שג'קסון כבר הפך לאמן הצעיר ביותר שמכניס שיר למקום הראשון עם I Want You Back כחלק מחמישיית הג'קסונים, Ben הפך אותו לזמר הסולו השלישי הצעיר ביותר, בגיל 14, שמוציא סינגל המגיע למקום הראשון.

== מיקומי שיא ==

== פרסים ודרוגים ==

== גרסאות כיסוי ==
אמנים רבים הוציאו גרסה מחודשת לשיר, ביניהם בויזון, קריספין גלובר וקוני טבלוט.

==קישורים חיצוניים==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי מייקל ג'קסון
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על חברות
קטגוריה:בלדות משנות ה-1970
קטגוריה:בלדות נשמה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת מוטאון
מכבי אבישי מוצקין

מכבי אבישי מוצקין (נקראת גם: מכבי מוצקין) היא קבוצת כדוריד ישראלית מהעיר קריית מוצקין, המתמודדת בליגת העל בכדוריד.

== היסטוריה ==
הקבוצה הוקמה בשנת 1967 על ידי צבי הירש ודודי גושן ומגרשה הביתי היה בבית הספר אחדות בקרית מוצקין. רוב שחקני הקבוצה שהוקמה ( דודי גושן, יוסף טיקוצקי, מאיר מן, אריק ברקוביץ (ברק), איל מסד, רפי רוזנברג, שמעון שמיאל, ירחמיאל גונטובניק, אברהם גונטובניק) היוו את שלד הקבוצה במהלך 8 השנים הראשונות לפעילותה. 

בשנתה הראשונה עלתה הקבוצה מליגה ב' לליגה א' ושנתיים לאחר מכן (1974) עלתה הקבוצה מליגה א' לליגה הארצית. בשנת 1976 עלתה הקבוצה לליגה הראשונה- הליגה הלאומית. 

13 הכדורידנים שהשתתפו בעליה הם: יוסף טיקוצקי, יצחק עלמני, איל מסד, דוד גושן (קפטן), יגאל גושן, דב טיקוצקי, מאיר מן, צבי בנדק, דן קליינברג, אלי חן, יצחק קרויצר, חיים קוז'יקרו, יוליאן גרינברג. מאמן הקבוצה: גנזי קובריגה. 

במהלך השנים שלאחר מכן ירדה הקבוצה לליגה הארצית ושבה לליגה הלאומית פעמיים, עד לעלייתה בשנות ה-90. 

בעונת 2000/2001 השתתפה במסגרת אירופאית בגביע אירופה לקבוצות והפסידה בסיכום שני משחקים לקבוצת "דניס טורקו" מפינלנד. 

בעונת 2006/2007 ירדה הקבוצה לליגה הלאומית מהמקום האחרון. לאחר עונה אחת בלאומית, העפילה בחזרה לליגת העל.

בעונת 2009/2010 הוחזר המאמן יגאל גושן (שאימן את הקבוצה עד שנת 1997) במקומו של רפי קוט.

בעונת 2010/2011 השתלבה הקבוצה בפלייאוף העליון. ובנוסף הגיעה הקבוצה עד לחצי גמר גביע המדינה והפסידה לקבוצת הפועל ראשון לציון 22-21.

בעונת 2016/2017 נשרה הקבוצה לליגה הלאומית.

מאז שנת 1997 התווספה לשם הקבוצה המילה "אבישי", לזכרו של שנהרג באסון המסוקים. אבישי היה קפטן קבוצת הנוער ובהמשך שיחק בקבוצת הבוגרים.

המועדון מפעיל מחלקת נוער גדולה. בעונות 2000/2001, 2006/2007 זכתה קבוצת הנוער בגביע המדינה. הקבוצה מארחת באולם הספורט על שם "משה גושן", המכיל 500 מקומות ישיבה.

===שחקנים בולטים בעבר===
<div class="catlist-in-columns">
* קובריגה יגאל
* קובריגה גינדי-מאמן שחקן
* שי שיינבויים 
* עופר פרגר 
* ניר דובדבני
* ארז פפו
* אבי דביר
* שלומי שושן 
* רן ויצמן
* אסף אוקמינסקי 
* גילי בניטה 
* אורי גורן
* יונתן שרצר
* מור פרץ
* חן קטן
* שלומי לוי
* שגיב לוי
* ירון בק
* יריב רינקוב
* אסף לחמיש
* צחי טויטו
* אבי בלטיטר
* דודי גושן
* שמעון אלברמן
* דוד עמר
* בני אברהם
* איל מסד
* יצחק קרויצר
* ניסן בלום
* ניסן רביד
* ירחמיאל (חולדוג') גונטובניק
* יוסי טיקוצקי
* עמית זערור
* דושאן בוזוליאק
</div>

== סגל הקבוצה לעונת 2021/2022==
מעודכן ל- 2 באוקטובר 2021:

===צוות מקצועי===

*מאמן ראשי: נדיצקו (נלה) מאטיץ
*מנהל: ומנהל מקצועי: צביקה בנדק

==קישורים חיצוניים==
* [http://www.handballisr.co.il/TeamPage.asp?TeamId=8&cYear=2016 דף הקבוצה], באתר איגוד הכדוריד
* 
* 
* [http://www.handballisr.co.il/Pics/winnerleague2013-2014/preseasn/%D7%9E%D7%9B%D7%91%D7%99%20%D7%9E%D7%95%D7%A6%D7%A7%D7%99%D7%9F%20%D7%9E%D7%94%D7%99%D7%95%D7%9D%20%D7%A9%D7%99%D7%A9%D7%99.jpg תמונה קבוצתית של הקבוצה הבוגרת], באתר האינטרנט של איגוד הכדוריד בישראל
* 

קריית מוצקין
מוצקין
קטגוריה:קריית מוצקין: ספורט
פרס קפלן (רפואה)

פרס קפלן הוא פרס הניתן מדי שנה על ידי האיגוד הישראלי לכירורגיה פלסטית לעבודות מחקר המצטיינת בתחום. הפרס נוסד על ידי משפחתו של ד"ר איזידור קפלן אשר התמחה בתחום. קפלן שהה בישראל בזמן מלחמת יום הכיפורים וטיפל בפצועים בה. מאז יסוד הפרס בשנות השבעים המאוחרות הוענקו למעלה מ-20 פרסים לחוקרים ורופאים אשר הצטיינו במחקרים אודות הכירורגיה הפלסטית.

==בין הזוכים==
* פרופסור דניאל האובן, על מחקרו על "ההתנהגות הביולוגית של סרטן תאי הבסיס בעור".[https://web.archive.org/web/20110903061223/http://prof-hauben.co.il/%D7%90%D7%95%D7%93%D7%95%D7%AA]
* פרופסור ירון הר-שי[http://www.harshai.com/]
* דוקטור דב קליין[http://www.dkc.co.il/]
* דוקטור ברוך גרבר[https://web.archive.org/web/20160303202421/http://www.doctors.co.il/ar/5224/%D7%93%D7%A8+%D7%91%D7%A8%D7%95%D7%9A+%D7%92%D7%A8%D7%91%D7%A8]
* דוקטור נועם חי, עבור עבודת הפוסט-דוקטורט המצטיינת בתחום תאי גזע ממקור של רקמת השומן (2006)[http://www.infomed.co.il/expert-90136/%D7%93%D7%A8'+%D7%A0%D7%95%D7%A2%D7%9D+%D7%97%D7%99/]

== ראו גם ==
* פרס יולודן
* פרס סיוורסטן לחקר הסרטן

==קישורים חיצוניים==
* [https://web.archive.org/web/20111214024415/http://www.plasticsurgery.org.il/?CategoryID=184 דף על פרס קפלן], באתר האיגוד הישראלי לכירורגיה פלסטית

קפלן (רפואה)
קפלן (רפואה)
בית הקברות הצבאי חוף כיאט

בית הקברות הצבאי חוף כיאט (באנגלית: Khayat Beach War cemetery) הוא בית קברות צבאי בריטי, השוכן במבואות הדרומיים של העיר חיפה. בית הקברות הצבאי הוקם בשנת 1941 וטמונים בו 887 חללים.

==מתחם בית הקברות==
בית הקברות ניצב ממזרח לכביש תל אביב-חיפה (כביש 4), כ-500 מטר מצפון למחלף חיפה דרום שעליו. הוא מהווה חלק ממתחם בתי הקברות של מערב חיפה.

שמו של בית הקברות ניתן לו על שם משפחת כיאט שבבעלותה היה השטח מחוף כיאט הסמוך ועד נחל שיח.

מתחם בית הקברות הוא שטח מלבני נטוע דשא, ששטחו כ-65 דונם. פאתו הצרה פונה אל הכביש. החללים נקברו בו ב-11 חלקות.

במרכז שטח בית הקברות ניצב צלב ההקרבה. בצד שער הכניסה למתחם ניצבת תיבת ארד ובה ספר המרשם (Register) של החללים שנקברו באתר.

בית הקברות במתכונתו הקבועה הוקם ומתוחזק על ידי ועדת חבר העמים לקברי מלחמה.

==החללים בבית הקברות==
בבית הקברות נקברו 791 חללי צבאות מדינות האימפריה הבריטית שנהרגו בארץ ישראל, בעבר הירדן ובסוריה בתקופת מלחמת העולם השנייה (מתוכם: 534 בריטים, 54 אוסטרלים, 51 יוונים, 41 משטחי הנציבות העליונה, 29 הודים, 22 צרפתים, 14 דרום אפריקאים, 13 מאפריקה המזרחית, 6 ניו זילנדים, 5 קנדים, 5 פולנים, 4 צ'כים, 3 מעבר הירדן, 3 יוגוסלבים, 2 בלתי מזוהים, 2 מאפריקה המערבית, 1 קפריסאי, 1 בלגי, ו-1 הולנדי) וכן חייל גרמני מהלופטוואפה.

מרבית חללי האימפריה הבריטית נהרגו במלחמת העולם השנייה, אך 95 מהם נהרגו שלא במסגרתה. מרבית אלו היו חיילים שנהרגו בפעולות צבאיות בארץ ישראל בשלהי ימי המנדט הבריטי.

===קברים ראויים לציון===
* ימאים של צי הסוחר הבריטי. חלקם נספו כאשר טובעה אוניית המטען זילנד (SS Zealand) על ידי צוללת גרמנית U-97 דרומית לחיפה ב-28 ביוני 1942.
* מלחים מהמשחתת הבריטית אה"מ יאנוס (HMS Janus) - ב-9 ביוני 1941, במהלך המערכה על סוריה ולבנון, נפגעה מאש שנורתה לעברה מהמשחתות הצרפתיות בסמוך לנמל צידון, דבר אשר גרם למותם של 13 מאנשי צוותהּ.
* Norman Harvey - חייל שעוטר בצלב ויקטוריה – העיטור הצבאי הרם ביותר של הצבא הבריטי. נורמן הרווי, יליד 1899, עוטר בעיטור על לחימתו בבלגיה, ב-25 באוקטובר שנת 1918 במסגרת מלחמת העולם הראשונה. ב-1939 שב והתגייס לצבא הבריטי. הוא הוצב בארץ ישראל ונהרג בה בפעולה ב-16 בפברואר 1942, סמוך לחיפה.
* Erwin Müller - קצין בדרגת סרן (Hauptmann) בלופטוואפה. ארווין מילר היה קצין סיור מוטס בטייסת מס' 2 של להק המודיעין והצילום Aufklärungsgruppe 123. המטוס, מדגם יונקרס {{כ}}JU 88 D-1 שבו טס יחד עם צוותו, התרסק במהלך גיחת צילום באזור מפרץ חיפה ב-20 באפריל 1943.

==גלריית תמונות==
<center>
<gallery widths="150px" heights="150px" perrow="4">
תמונה:Khayat Beach War cemetery (4).JPG|בית הקברות במבט לכיוון מזרח
תמונה:Khayat Beach War cemetery (29).JPG|שורת מצבות של חיילים יהודים. בקצה השורה משמאל, עומדת בודדה מצבת הגנן שטיפל בגן ונהרג בתאונה בשנות ה-80 של המאה ה-20
תמונה:Norman Harvey.JPG|מצבה לזכרו של נורמן הרווי, המעוטר בצלב ויקטוריה
תמונה:Khayat Beach War cemetery (32).JPG|מצבת הקצין הגרמני, סרן ארווין מילר, עם סמל צלב הברזל
</gallery>
</center>

==ראו גם==
* בית הקברות הצבאי הבריטי בחיפה

==קישורים חיצוניים==

* [https://www.cwgc.org/find-a-cemetery/cemetery/117000/khayat-beach-war-cemetery/ בית הקברות] באתר ועדת חבר העמים לקברי מלחמה

==הערות שוליים==

צבאי חוף כיאט
חוף כיאט
חוף כיאט
קטגוריה:מערב חיפה
שלום הציבור (להקה)

שלום הציבור הייתה להקת גל חדש ישראלית שפעלה בשנים 1984–1985. היא הוקמה על ידי יובל בנאי, הגיטריסט אורן אליעזרי ואיגי דיין, שהיו חברים קודם לכן בלהקת "משינה".
== היסטוריה ==
לאחר שהתגלעו מחלוקות בין בנאי לבין שלומי ברכה, גם הוא חבר "משינה", התפרקה הלהקה במרץ 1984, לאחר הופעה אחרונה ב"קולנוע דן", בטרם הוציאה תקליט שדרים ראשון. לאחר הפירוק התפצלו דרכיהם של חברי הלהקה, ויוצאיה בנאי, אליעזרי ודיין הקימו את "שלום הציבור", בעת שברכה ומייקל בנסון הקימו את להקת "החזית העממית". הלהקה ניגנה במועדונים שונים בתל אביב, למשל בפאב "שבלול", אך הופעותיה לא זכו להצלחה רבה.

במסגרת "שלום הציבור" מצא בנאי ביטוי כרומנטיקן עדין, לעומת אפיונו כסולן סוער במשינה. אורן אליעזרי ניגן בסינתיסייזר, גיטרות ובס ואיגי דיין בתופים אלקטרוניים ובכלי הקשה. ללהקה הצטרפו גם יוצאי להקת "לאופרד" אוהד ורסנו ומרק רזניק, שניגנו בבס ובגיטרה בהתאמה, ובהקלטות ניגן גם רונן בן-טל, בעל האולפן שבו הקליטו, בסינתיסייזר. בנאי שר ותיכנת Oberheim DMX (מכונת תופים שיוצרה על ידי חברת Oberheim Electronics).

במסגרת הלהקה זנחו חבריה את השירים באנגלית, ששרו במשינה, וניסו לפנות אל הקהל הרחב. הופעת הבכורה של הלהקה נערכה ב"קולנוע דן" באוגוסט 1984.

הלהקה הוציאה שני תקליטי שדרים לתחנות הרדיו, שאת שניהם כתב בנאי והלחין אליעזרי: "נובמבר אחד" (או באיות "נובמבר 1") ו"ינשוף על ענף גבוה". השירים זכו להצלחה מסוימת ברדיו, אך הלהקה לא הצליחה לחתום על חוזה בחברת תקליטים.

אבי מורגנשטרן כתב על הלהקה:
:השינוי שחל באורן וביובל מצביע על התפכחות לגבי המציאות הישראלית הקודרת. את "משינה" באו לראות מעטים, למרות שזכתה לביקורות נלהבות כמעט מכל כתבי הרוק. אבל ביקורות אינן מספיקות. צריך גם קהל. כמו שתיאר אחד מעמיתי את המצב במועדוני הרוק בארץ - הכל קורה שם בקטן, כמו ממעוף של ציפור.

על שירם "נובמבר אחד" כתב:
:"נובמבר 1" הוא שיר אהבה די תמים, מלודי, במיוחד אם נשווה אותו לחומר שעשו השניים בעבר. בהחלט שיר קליט, אם כי האווירה קצת מנוכרת. בקיצור, משהו תקשורתי ששואף להצליח גם במצעדי הפזמונים. אפשר לומר שהשניים עשו כאן פשרה. אבל אם מצליחים לעשות גם משהו תקשורתי וגם טוב הרי תופשים שתי ציפורים במכה.

יאיר לפיד תיאר את "נובמבר אחד" כשיר "חביב, קליט ולא שום דבר יותר מזה".

ב-1985 התפרקה "שלום הציבור". לאחר פגישה מקרית של בנאי, ברכה ובנסון, הם החליטו על חידוש הפעילות של משינה. יובל בנאי העיד בראיון כי "לא נוצרה כימיה בהרכב הזה", והעיתונאי יוסי חרסונסקי העיר בעת חידוש פעילותה של משינה כי "הטקסטים הכבדים של הלהקה [של 'שלום הציבור'] לא נקלטו במועדוני תל אביב".

באוקטובר 2018 עלתה גרסת רמיקס של "ינשוף על עץ גבוה" לספוטיפיי.

==קישורים חיצוניים==

==הערות שוליים==

קטגוריה:להקות גל חדש ישראליות
קטגוריה:משינה
מלון בוטיק

מלון מדיסון ב[[ממפיס, טנסי]]
מלון בוטיק הוא מונח רווח ופופולרי בארצות המערב לתיאור בתי מלון קטנים יחסית המצטיינים באינטימיות, ייחודיות ומגע של יוקרה.

המילה בוטיק בצרפתית מציינת חנות קטנה, בדרך כלל בתחום האופנה, המציעה סחורה ייחודית של פריטי ביגוד, הנעלה או תכשיטים בעיצוב אישי ובכמות מוגבלת, וזאת בהבדל מובהק מסניף של רשת שיווק גדולה או חנות כלבו המציעים סחורה מתועשת ואחידה. המונח אומץ לתחום המלונאות לאפיון מלון קטן וייחודי המנסה להציג אנטיתזה למלון סטנדרטי, אחיד ורשתי הדומה למלונות אחרים.

==היסטוריה==
"מלונות בוטיק" הופיעו לראשונה בתחילת שנות השמונים של המאה ה-20 בערים גדולות כמו ניו יורק, סן פרנסיסקו ולונדון, מתוך כוונה להעניק חוויית אירוח שונה, איכותית ומפתיעה, מעבר לרק פתרון אכסון נוח המאפיין בתי מלון רגילים רבים.

מלונות הבוטיק הראשונים היו כאלה שהופעלו על ידי בעלים פרטיים המעורבים אישית בניהולם, עובדה שהדגישה את ייחודיותם לעומת מלונות בניהול רשת או חברת ניהול. החל משנות ה-90 של המאה ה-20 הפכו מלונות הבוטיק יותר ויותר לבחירתם המועדפת של רבים מהנוסעים בעלי האמצעים, שמאסו במלונות היוקרה הסטנדרטיים וחיפשו חוויות אירוח חדשות ושונות. הפופולריות לה זכו מלונות הבוטיק גרמה לרשתות לאומיות ובינלאומיות רבות ליזום ולהקים, כענף בפעילותם, מותגי משנה יוקרתיים המדמים באופיים את מלונות הבוטיק הפרטיים, לעיתים קרובות תוך צירוף המילה "בוטיק" לשמם או לתיאורם של בתי המלון. כניסת רשתות אלו לתחום הביאה לעלייה במספר מלונות הבוטיק ובהיקף פריסתם בעולם, אך גם לשחיקה מסוימת בייחודם של מלונות אלה ובמשמעותו של המושג "מלון בוטיק".

==מאפיינים==
אין תקן רשמי ומחייב להגדרתו של מלון בוטיק, ועל פי רוב זוהי הגדרה סובייקטיבית של בעלי של המלון ומנהליו. עם זאת, מקובל לצפות שמלון בוטיק יתאפיין במספר פרמטרים המיוחדים לו לעומת מלונות רגילים:
# מלון קטן המכיל מספר חדרים מועט יחסית (בודדים עד כמה עשרות)
# אינו מיועד למשפחות, במקרים רבים ישנו גיל מינימום לשהייה במלון.
# ממוקם לעיתים קרובות במבנה היסטורי משומר, או לעיתים במקום מבודד ופראי כדי להוסיף לאווירה המיוחדת של המלון.
# דגש על עיצוב פנים ייחודי, על פי רוב סביב נושא מובהק. במקרים רבים חדרי המלון עצמו שונים זה מזה וכל אחד בעל ייחוד לעצמו.
# מחירו של מלון בוטיק יהיה יקר יותר ללילה מול מלון רגיל, בשל ייחודיותו.
# תשומת לב רבה ליחס אישי מצד צוות המלון לאורחים, וקשב לצרכיהם ולפינוקם.

למרות הגדרת הגודל לעיל, ישנם גם מלונות בני מאות חדרים המגדירים עצמם או נחשבים בעיני אחרים "מלון בוטיק" משום עמידתם בסטנדרטים גבוהים של עיצוב ייחודי, יוקרה מפנקת ושירות אישי.

==קישורים חיצוניים==

* 
* 
* 
* 
* 

==הערות שוליים==

בוטיק
קטגוריה:שירותי אירוח ואוכל
סמבוקה

סמבוקה מולינרי בלהבות
סמבוקה (באיטלקית: Sambuca) הוא משקה אלכוהולי איטלקי בטעם אניס, לרוב בצבע שקוף. קיימת סמבוקה שחורה בטעם ליקריץ או קפה וסמבוקה אדומה. לרוב, הסמבוקה מכילה 42% אלכוהול בנפח.

האגדה מספרת שכשבחורה הייתה מביאה את בחיר ליבה אל הוריה, הם היו סועדים יחדיו.
בסוף הארוחה אֵם המשפחה הייתה מגישה סמבוקה. אם האב קיבל את המשקה עם שלושה פולי קפה (סימן לשילוש הקודש: האב, הבן ורוח הקודש) סימן שהאם נתנה את אישורה.

==מרכיבים==
הסמבוקה מכילה שמנים אתריים המופקים מכוכבי אניס, אשר מעניקים טעם מודגש למשקה. לשמנים מוסיפים כוהל, תמיסת סוכר וחומרי טעם וריח.

==הגשה==
סמבוקה מגישים בכוס קורדיאל. מציפים בפנים 3 פולי קפה ומציתים.

==קישורים חיצוניים==

*
*

==הערות שוליים==

 

קטגוריה:משקאות אניס
קטגוריה:משקאות אלכוהוליים
בני נצרים

בְּנֵי נְצָרִים הוא מושב דתי לאומי בחולות חלוצה שהוקם ב-2008 על ידי משפחות שפונו מהיישוב נצרים במהלך תוכנית ההתנתקות, וכן משפחות נוספות שהצטרפו אליהן. המושב נמצא במרחק 800 מטר מגבול ישראל–מצרים. היישוב שייך למועצה אזורית אשכול והוא הדרומי מבין יישוביה.

תושבי נצרים פונו בתחילה למושב יבול באופן זמני לקראת הקמת יישוב קבע בחולות חלוצה.

בבני נצרים מתגוררות כ-130 משפחות. ביישוב ישנם מעונות, גנים, בית הספר היסודי "נעם נצרים", בריכה, מדרשת נצרים – הדרכה ואירוח חלוצה – עמותה לחינוך בלתי פורמלי המפעילה אכסניית נוער, ישיבה תיכונית חקלאית "רגבים בנגב". יש בו גם כולל אברכים. בין השנים ה'תשע"ה–ה'תשפ"ד פעלה במקום "הישיבה הגבוהה בני נצרים".<ref></ref>

תושבי היישוב עוסקים בעיקר בחינוך ובחקלאות.

<gallery widths="150" heights="100">
קובץ:Bney Netzarim 2019-04-10 IZE-121.jpg|בית הכנסת המרכזי בבני נצרים
קובץ:PikiWiki Israel 43314 Architecture of Israel.jpg|בית הכנסת המרכזי בבני נצרים
קובץ:Bney Netzarim 2019-04-10 IZE-105.jpg|מיגונית מקושטת
קובץ:Bney Netzarim 2019-04-10 IZE-115.jpg|בית ביישוב
</gallery>

==קישורים חיצוניים==

* [http://www.b-netzarim.org.il/ בני נצרים - קהילנט]
* [https://web.archive.org/web/20141104192724/http://www.eshkol.info/1590-he/Eschol.aspx מושב בני נצרים], באתר המועצה האזורית אשכול
* 
* [https://anchor.fm/goodsouth/episodes/ep-e8uek6 ריאיון עם אליהו אוזן], חקלאי ומזכיר היישוב בעבר, בפודקאסט דוסקאט, ספטמבר 2017

==הערות שוליים==

קטגוריה:מועצה אזורית אשכול
קטגוריה:יישובים שהוקמו למפוני תוכנית ההתנתקות
קטגוריה:עוטף עזה
קטגוריה:מושבים
קטגוריה:יישובים שהוקמו ב-2008
קטגוריה:חבל שלום
קטגוריה:הנגב: יישובים
קטגוריה:יישובי האיחוד החקלאי
חיים הכהן (מקובל)

הרב חיים בן אברהם הכהן (או חיים הכהן מארם צובא או הרב טור ברקת) (שמ"ה - תט"ו; 1585–1655) היה רב, פוסק, משורר ומקובל שפעל בארם צובא. תלמיד מובהק של רבי חיים ויטאל.

== ביוגרפיה ==
נולד במצרים לאברהם הכהן. בהקדמתו לספרו 'תורת חכם' מונה רבי חיים סדר ייחוסו בכהונה מעל חמישה דורות. בצעירותו עבר לצפת ולאחר מכן לארם צובא, שם החל לדרוש בהלכה ואגדה בבתי הכנסת בעיר. לימים עברה משפחתו לדמשק, שם התגורר עימם המקובל רבי חיים ויטאל במשך שלוש שנים, ורבי חיים הכהן למד אצלו קבלה. בהמשך מונה לרב ולראב"ד בארם צובא. בעיר הוא ייסד בתי מדרש חדשים וחיזק את הישנים.

לאחר מספר שנים החליט להדפיס את ספריו ולשם כך נסע יחד עם בנו לעיר ונציה שבאיטליה. הספינה הותקפה על ידי שודדי ים והוא ובנו נאלצו לקפוץ אל תוך הים מחשש פן ימכרו כעבדים, והשאירו אחריהם את כל כתביו. הרב הצטער על זה מאוד, אבל בסופו של דבר הגיע לוונציה ושם העלה מחדש מזכרונו חלק מספריו, והדפיסם.

בזמן שהותו בוונציה פגש ברב נתן נטע הנובר (ב' משה הנובר) מחבר הסידור 'שערי ציון', 'יוון מצולה', 'טעמי סוכה' וספרים נוספים. הפיוט 'דודי ירד לגנו' שחובר על ידי הרב מופיע בסדר תיקון חצות המופיע בסידור 'שערי ציון' ושם צוין שהפיוט חובר על ידי "מורי ורבי החכם השלם מוהר"ר חיים". הרב נתן נטע הנובר מציין בסידורו 'שערי ציון' כי הרב הנ"ל לימדו את חכמת הנסתר "ועבר עלינו איש קדוש הרב הכולל מוהר"ר חיים ז"ל ה"ה תלמיד מובהק תלמיד מובהק של הרב האלוקי מוהר"ר חיים ויטאל ז"ל ה"ה וקיבלתי ממנו חכמה מפוארה".

נפטר בוונציה בכ"ה בניסן ה'תט"ו (1655). על פי החיד"א הוא נקבר בעיר ליבורנו.

== חיבוריו ==
* ספר [http://hebrewbooks.org/7858 מקור חיים], פירוש לשולחן ערוך (על דרך הקבלה)
* טור אדם, 
*[http://hebrewbooks.org/44789 טור ברקת] - לשולחן ערוך אורח חיים
*[http://hebrewbooks.org/44790 טור פטדה]
* פירוש לספר רות בשם תורת חסד - ונדפס תחת השם "מגדל דוד" (בלי תזכורת שמדובר במחבר חיים הכהן) 
*[http://hebrewbooks.org/6496 תורת חכם] על חמישה חומשי תורה
*הפיוט דודי ירד לגנו הפותח את שירת הבקשות של יהודי מרוקו וכן בסדר תיקון חצות המופיע בסידור
*עטרת זהב - פירוש למגילת אסתר, מכון האוצר

=== חיבוריו שלא נדפסו ===
*עטרת שלום - פירוש לשיר השירים
*מגינת לב - פירוש למגילת איכה
*מפשר חלמין - פירוש לספר דניאל
*מנורת זהב לספר קהלת
*פירוש לספר ישעיה
*פירוש לספר איוב
*סידור תפילה של רבי חיים הכהן על פי כוונות האריז"ל

== לקריאה נוספת ==
רבי שלמה משה עמאר, דודי ירד לגנו : פירוש וביאור לפיוט דודי ירד לגנו, ירושלים תשע"ט.

== קישורים חיצוניים ==

* 
* 
* 

== הערות שוליים ==

קטגוריה:מקובלים
קטגוריה:פרשני המקרא
קטגוריה:רבני ארם צובא
קטגוריה:ראשוני האחרונים
קטגוריה:רבנים ספרדיים
קטגוריה:רבנים מצרים
קטגוריה:ילידי 1585
קטגוריה:נפטרים ב-1655
מגדל חננאל

מגדל חננאל הוא מגדל (או מקום) שמוזכר בספר ירמיהו כסימן גאוגרפי באזור תוך או סביבות ירושלים. המקום מוזכר כאחד מהגבולות שיגבילו את קדושת העיר שמסביב הר המוריה בתקופת בית המקדש השלישי;

לפי הפרשנות לספר יחזקאל, גבולות הללו (המוזכרים בספר ירמיהו) מסמנים את התרומיה העתידה להיות קודש להקדוש ברוך הוא לעת בניית בית המקדש השלישי.

== המגדל בתנ"ך ==
המגדל מוזכר גם בספר זכריה כסימן גאוגרפי אודות נבואתו המעותד לאחרית הימים; 

בעת שיבת ציון, מוזכר מגדל זה כאחד ממספר מקומות שהוקדשו על ידי אלישיב הכהן הגדול; 

המגדל מוזכר שוב בספר נחמיה אודות החנוכת חומת ירושלים שהוקדש בשתי קורבן תודות על ידי עזרא הסופר (ובחנוכה השתתף גם נחמיה בעצמו). בספר מוזכר אודות הקורבן תודה השנית שהעבירו על גבי חומת ירושלים; 

== משמעות השם ==
פירוש מעם לועז לספר ירמיהו מציע כי המגדל חננאל נקרא על שם שר מפורסם וידוע אצל דורו של ירמיהו הנביא.

== זיהוי המגדל ==
חומה הראשונה של ירושלים]]
ככל הנראה, מדובר כאן במגדל שעמד מעל או צמוד לחומה הראשונה. התרגום לספר זכריה מתרגם המגדל בשם מגדל פקוס יש שזיהו אותו כמגדל היפיקוס שבנה הורדוס ויש שחלקו מטעם המשמעות מדברי נחמיה שהמגדל עמד בצד צפונית מזרחית של ירושלים, בכך זיהו את המגדל עם מצודת אנטוניה.

== ראו גם ==
* החומה הראשונה
* הבירה התלמית

== הערות שוליים ==

קטגוריה:אתרי המקרא
קטגוריה:ירושלים: גאוגרפיה
קטגוריה:בית המקדש השלישי
מקל הליכה

מקל הליכה עשוי עץ
אדם הנעזר במקל הליכה
מקל הליכה הוא מקל המסייע בהליכה לאנשים בעלי מוגבלות, כגון מי שלא התאוששו מפגיעה פיזית או זקנים, או להליכה בשטחים קשים למעבר. בתקופות ומקומות מסוימים, מקל כזה שימש גם כאביזר אופנה לאוכלוסייה הכללית וגם ככלי נשק בעת הצורך. יש מקלות הליכה בהם חבויים חרב או סכין. יש מקלות הליכה בעלי גולה בחלק העליון, גולה עשויה מעץ חזק או ממתכת.

מקל ההליכה הוא ככל הנראה אביזר הטכנולוגיה המסייעת העתיק ביותר בעולם והוא עדיין בשימוש רב. על פי רוב, ראש מקל ההליכה מתעגל בצורה ובאופן ההופך את האחיזה בו לקלה, או שהוא כולל ידית אחיזה מטיפוס אחר. מקל הליכה שמורכבת עליו מערכת של מספר ידיות נקרא קב.

== בדתות ==
=== ביהדות ===
ביהדות, ההלכה מבדילה בין שימוש ככלי עזר לבין שימוש ככלי חיוני, וקובעת כי מקל של אדם כזה שאינו יכול ללכת בלעדיו נחשב כמלבוש ותכשיט, ומותר לו לטלטלו בשבת (ראו לדוגמה נגישות בשבת).

יש קהילות שבהן משמש המקל כלבוש מכובד, ובציבור הדתי לעיתים משמש המקל כלבוש רבני. לעיתים במקרים כאלו המקל מעוטר בכסף בראשו.

=== בנצרות ===
בעלי תפקידים שונים בכנסייה הנוצרית המערבית וגם במזרחית, נושאים מקלות הליכה שונים בצורתם ובאורכם.

=== באסלאם ===
האסלאם מעודד נשיאת מקלות הליכה והאימאם, בדרשה של יום שישי מחזיק מקל כזה.

== ראו גם ==
*מוט הליכה
*סטוקנגל
* הליכה נורדית

==קישורים חיצוניים==

* זיוה שמיר, [https://www.zivashamir.com/post/%D7%9B%D7%A9%D7%9E%D7%A9%D7%95%D7%A8%D7%A8-%D7%9E%D7%90%D7%91%D7%93-%D7%90%D7%AA-%D7%9E%D7%A7%D7%9C%D7%95 כשמשורר מאבד את מקלו-] מעקב אחר מוטיב המקל לסוגיו ביצירת ביאליק, [https://www.zivashamir.com אתר מב"ע], 15 בנובמבר 2023

קטגוריה:פריטי טכנולוגיה מסייעת לניידות
קטגוריה:הליכה
הליכה
How Deep Is Your Love (שיר של בי ג'יז)

"How Deep Is Your Love" (בעברית: "עד כמה עמוקה אהבתך") הוא שיר פופ של להקת הבי ג'יז שיצא בספטמבר 1977 כסינגל ושימש בסופו של דבר כחלק מפסקול הסרט "שיגעון המוזיקה" בכיכובו של ג'ון טרבולטה.

== הישגים ==
השיר הגיע למקום השלישי במצעד הבריטי והאוסטרלי, והתברג במקום הראשון במצעד הבילבורד הוט 100 האמריקאי ב-24 בדצמבר 1977, ונשאר בעשרת הגדולים למשך 17 שבועות (מה שנחשב אז לשיא). השיר זכה לגרסת כיסוי על ידי להקת הבנים הבריטית טייק ד'את, באלבום שיצא בשנת 1996 עם להיטיהם, ושהה מצעד הסינגלים הבריטי במקום הראשון במשך שלושה שבועות.

השיר נמצא במקום ה-366 ברשימת 500 השירים הגדולים בכל הזמנים שערך המגזין "רולינג סטון" בסוף שנת 2004.

=== פרסים ===
השיר זכה בפרס הגראמי בשנתו ה-20 שנערך ב-23 בפברואר 1978 על "הביצוע הטוב ביותר של להקה בתחום הפופ". השיר גם זכה למועמדות עבור "השיר המקורי הטוב ביותר" בפרס גלובוס הזהב שנערך ב-28 בינואר 1978.

=== דירוג במצעדים (1977/1978) ===

=== גרסאות כיסוי ===
במהלך השנים השיר זכה לגרסאות כיסוי רבות, מלבד הגרסה המוצלחת של טייק ד'את, שהבולטות שבהן הם בביצועים של מייקל בובלה משנת 2010, En Vogue משנת 2003, ו-The Temptations משנת 2007.

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|260
|<ref></ref>
|}

== תביעה משפטית ==
בשנת 1983 הבי ג'יז נתבעו על ידי רונלד סלה (Ronald Selle), כותב שירים משיקגו שטען כי האחים גיב גנבו חומר מלודי מאחד משיריו "Let It End" והשתמשו בו ב-"How Deep Is Your Love". בשלב הראשון הב' ג'יז הפסידו במשפט ואחד המושבעים ציין כי הם לא הצליחו להציג עדות של מומחה שתפריך את טענת התובע כי לא ייתכן ששני השירים נכתבו באופן עצמאי. אולם פסק הדין בוטל לאחר מספר חודשים.

== קישורים חיצוניים ==

* [http://www.songfacts.com/detail.php?id=4206 How Deep Is Your Loveby Bee Gees], באתר songfacts 
* [http://shironet.mako.co.il/artist?type=lyrics&lang=2&prfid=3157&wrkid=7684 מילות השיר How Deep Is Your Love], באתר שירונט 

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שנכתבו על ידי רובין גיב
קטגוריה:שירים שהולחנו על ידי בארי גיב
קטגוריה:שירים שהולחנו על ידי רובין גיב
קטגוריה:שירים על כאב לב
קטגוריה:בלדות משנות ה-1970
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת פולידור רקורדס
קלוזאפין

קלוזאפין (Clozapine) היא תרופה אנטי-פסיכוטית לא טיפוסית. התרופה משמשת בעיקר לטיפול בסכיזופרניה, בהפרעות מצב רוח ובמחלות נפש נוספות המלוות בפסיכוזה. התרופה משווקת בישראל תחת השמות לוזפין ולפונקס.

==שימושים רפואיים==
קלוזאפין נחשבת לתרופה יעילה בטיפול בחולים הסובלים מסכיזופרניה וממחלות פסיכיאטריות נוספות המלוות בפסיכוזה, כדוגמת דיכאון פסיכוטי, שלא הגיבו לטיפול בתרופות אנטי-פסיכוטיות אחרות. כמו כן, במקרים נדירים יותר התרופה משמשת לטיפול בדיסקינזיה מאוחרת חמורה, במחלת פרקינסון אידיופטית, במחלת הנטינגטון, בתסמונות על הקשת האוטיסטית, בהפרעה טורדנית-כפייתית, במאניה שלא מגיבה לתרופות אחרות ובחולים אובדניים הסובלים מסכיזופרניה או מהפרעות סכיזואפקטיביות.

==פרמקולוגיה==
התרופה נספגת בגוף במהירות ומגיעה לרמת שיא בפלזמה בתוך כשעתיים. מצב שווי משקל מושג תוך פחות משבוע אם הכדור ניטל פעמיים ביום. לקלוזאפין יש שני מטבוליטים עיקריים, לאחד מהם, N-dimethyl clozapine, יש פעילות פרמקולוגית מסוימת. קלוזאפין הוא אנטגוניסט לקולטני דופמין (D1, D4 ,D3) וכן לסרוטונין. לתרופה יש פוטנטיות נמוכה יחסית כאנטגוניסט לרצפטור D2. מידע מסקירות PET מראה שמינון של 10 מ"ג של הלופרידול גורם לתפוסה של 80% מהרצפטורים של D2 בסטריאטום, בעוד שמינון יעיל קלינית של קלוזאפין תופס רק 40-50% מהרצפטורים של D2 בסטריאטום. הבדל זה בתפוסת הרצפטורים של D2 הוא כנראה הסיבה לכך שקלוזאפין אינו גורם לתופעות אקסטרה-פירמידליות.

== תופעות לוואי ==
תופעות הלוואי השכיחות ביותר של התרופה הן ריור מוגבר, ישנוניות, עייפות, סחרחורות, סינקופה, דופק מהיר, לחץ-דם נמוך, הפרעות קצב, בחילות והקאות. תופעות לוואי שכיחות אחרות כוללות עייפות, עלייה במשקל, עצירות, שלשולים, וחולשת שרירים. במקרים נדירים התרופה עלולה לגרום למיוקרדיטיס ולאגרנולוציטוזיס. מטופלים הנוטלים את התרופה נמצאים בסיכון לפרכוסים, הסיכון עולה ככל שמינון התרופה עולה ועומד על 0.6%–2% למינונים הקטנים מ-300 מ"ג ליום ו5%–14% למינונים הגדולים מ-600 מ"ג ליום. <ref></ref>

== מינון והנחיות ==
קיימים כדורים של 25 ו-100 מ"ג. המינון ההתחלתי הוא בדרך כלל 25 מ"ג פעם או פעמיים ביום, למרות שבטיפול שמרני יש להתחיל במינון של 12.5 מ"ג פעמיים ביום. ניתן להעלות את המינון באופן הדרגתי (25 מ"ג ליום כל 2–3 ימים) עד 300 מ"ג ליום שמחולק לפעמיים או שלוש פעמים ביום. ניתן לתת מינון של עד 900 מ"ג ליום.
ניתן לבדוק רמות קלוזאפין בדם בחולים שלא מגיבים לטיפול התרופתי.

==אינטראקציות בין-תרופתיות==
אין להשתמש בתרופה במקביל לתרופה אחרת שגורמת לאגרנולוציטוזיס או דיכוי מח עצם. תרופות אלה כוללות קרבמזפין, פניטואין, פרופילטיואורציל, סולפונאמיד וקפטופריל.
שילוב של התרופה ליתיום עם קלוזאפין יכול להגביר את הסיכון לפרכוסים, לבלבול ולהפרעות תנועה. אין להשתמש בשילוב של ליתיום וקלוזאפין אצל אנשים שחוו אירוע של תסמונת נוירולפטית ממאירה.
קלומיפרמין עלול להגביר את הסיכון לפרכוסים על ידי הורדת סף הפרכוס ועל ידי העלאת הרמה של קלוזאפין בפלזמה. ריספרידון, פלואוקסטין, פרוקסטין ופלובוקסמין מעלים את הרמות של קלוזאפין בנסיוב הדם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות אנטי-פסיכוטיות לא טיפוסיות
אורן אליעזרי

אורן אליעזרי (נולד ב-19 במאי 1963) הוא מוזיקאי ישראלי שהיה חבר בלהקת "משינה" ובלהקת "שלום הציבור" שיצאה ממנה.

==ביוגרפיה==
אליעזרי, בנם של שולה וישראל אליעזרי, גדל בֿרמת השרון מתגורר כיום ביישוב חופית. הצטרף להרכב הראשון של להקת "משינה" דרך חברים של יובל בנאי ושלומי ברכה, שהקימו את להקת "משינה" ב-1983, לאחר שחרורם מהצבא.

בחזרות הראשונות של הלהקה השתתפו בנאי, ברכה, אליעזרי, המתופפת ניבי ליפשיץ (אחותה של שרון ליפשיץ) והקלידן רמי חיימוב.

לאחר פירוקה הזמני של הלהקה ב-1984 חבר אל בנאי ואל דיין וביחד הקימו להקה חדשה: "שלום הציבור". אליעזרי ניגן ב"שלום הציבור" בגיטרות, בבס ובסינתיסייזר. הלהקה הוציאה שני תקליטי שדרים: "נובמבר אחד" ו"ינשוף על ענף גבוה". את שניהם כתב בנאי והלחין אליעזרי. הלהקה לא זכתה בהצלחה מרובה, והתפרקה לאחר שנה, ב-1985.

ב-1985 חידשה "משינה" את פעילותה. אליעזרי ניגן בהופעתה הראשונה במועדון "הפינגווין". הוא עזב את הלהקה לאחר מכן, כיוון שלא היה בטוח כי ברצונו להמשיך בקריירה מוזיקלית. אליעזרי סיים תואר ראשון בביולוגיה. משנת 1995 הוא עובד כשותפו של אביו, הגאולוג ואיש אבני החן - ישראל אליעזרי, בחברת אבני החן כלג'ם.

אליעזרי המשיך לפעול בהרכבים שונים, בין השאר בלהקת קסבה, ושיתף פעולה עם יוסי אלפנט, למשל באלבום "אלפנט", עם רפי פרסקי ועם הסולנית והחלילנית, רעייתו - דלית פרידמן, ב"טורקיז".

==קישורים חיצוניים==

* אבי מורגנשטרן, [http://mashina.co.il/images/Image/gzarim/1984/mashina.jpg "משינה" נזכרה במאזינים], רוק עמוק, 15 ביוני 1984, בארכיון הכתבות באתר משינה
* 

==הערות שוליים==

קטגוריה:גיטריסטים ישראלים
קטגוריה:משינה
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:חופית: אישים
קטגוריה:ישראלים שנולדו ב-1963
לירן כהן

לירן כהן (נולד ב-14 בפברואר 1983) הוא כדורגלן ישראלי המשחק בעמדת הקשר בקבוצת מ.כ תל אביב טובי מליגה ג'.

==קריירה==
כהן החל לשחק כדורגל במחלקת הנוער של מכבי תל אביב, ובעונת הוביל את קבוצת הנוער של המועדון לזכייה בדאבל, ותוך זמן קצר השתלב כשחקן לגיטימי בקבוצה הבוגרת. במדי הנבחרת הצעירה של ישראל רשם כהן 11 הופעות וכבש שער אחד.

בעונת כהן כבש שני שערים חשובים במוקדמות ליגת האלופות שסייעו לקבוצה להעפיל לשלב הבתים, בו שיחק בחמישה משחקים. עם זאת בתחילת עונת חלה ירידה ביכולתו, והוא ישב רבות על ספסל הקבוצה ומיעט לשחק. בינואר 2007 חתם במכבי פתח תקווה.

באוגוסט 2009 עבר כהן לבני יהודה בהעברה חופשית וב-15 בספטמבר ערך את הופעת הבכורה מול מכבי תל אביב, מועדון נעוריו. לאחר שלא מצא את מקומו בקבוצה, בינואר 2010 עבר לקבוצת בני סכנין.

את עונת פתח במדי בני סכנין ושיחק בשורותיה בשני מחזורי הליגה הראשונים. לאחר מכן, ב-31 באוגוסט 2011, היום האחרון של מועד ההעברות הבינלאומי, עבר בהשאלה לקבוצת פודבסקידזי ביילסקו-ביאלה מהליגה הפולנית הבכירה.

ב-8 בינואר 2013 חזר כהן לישראל וחתם על חוזה לשנה וחצי בהפועל חיפה. ב-17 בנובמבר 2014 חתם בהפועל רמת גן מהליגה הלאומית. ב-20 ביולי 2017 חתם כהן בעירוני רמת השרון, ולאחר חצי עונה עבר להפועל כפר שלם.

לקראת עונת עבר להפועל קריית אונו מליגה ב' דרום.

בשנת 2022 הקים קבוצה חדשה בליגה ג' ביחד עם זוהר ומשה חוגג<ref></ref> בשם מ.כ תל אביב טובי.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני פודבסקידזי ביילסקו-ביאלה
קטגוריה:כדורגלני הפועל חיפה
קטגוריה:כדורגלני הפועל רמת גן
קטגוריה:כדורגלני הפועל רמת השרון
קטגוריה:כדורגלני הפועל כפר שלם
קטגוריה:כדורגלני הפועל קריית אונו
קטגוריה:ראשון לציון: כדורגלנים
קטגוריה:כדורגלנים ישראלים בפולין
קטגוריה:ישראלים שנולדו ב-1983
קרב לודז'

קרב לודז נערך במלחמת העולם הראשונה בתאריכים 11 בנובמבר 1914 - 6 בדצמבר 1914 בין צבאות האימפריה הגרמנית והאימפריה הרוסית, ליד העיר לודז' (כיום בפולין), כחלק ממתקפת שלזיה הרוסית. הקרב שהתקיים בתנאי מזג אוויר חורפי קשה, הסתיים ללא הכרעה.

==רקע היסטורי==
בספטמבר 1914 פתחו הרוסים במתקפה מוצלחת בגליציה, הדפו את הצבא האוסטרו הונגרי וצרו על מבצר פשמישל. באותו זמן הם הביסו את הארמייה הגרמנית התשיעית בקרב על הוויסלה.

פאול פון הינדנבורג, מפקד צבא מעצמות המרכז בחזית המזרחית קיבל ידיעות מודיעיניות שהרוסים מתכננים מתקפה לכיוון שלזיה, שם היה מרכז תעשייתי גדול. הוא רצה לחזור על ניצחונו בקרב טננברג וליזום מתקפת מנע גדולה נגד הצבא הרוסי.

הינדנבורג העביר לחזית הפולנית את הארמייה התשיעית בפיקודו של אוגוסט פון מקנזן. קונרד פון הצנדורף הרמטכ"ל האוסטרו-הונגרי העביר את הארמייה השנייה שלו לתפוס את מקום הארמייה התשיעית הגרמנית. הרוסים ריכזו באזור, שלוש ארמיות.

==הקרב==
פון מקנזן החל במתקפה ב-11 בנובמבר 1914 על הארמייה הרוסית הראשונה בפיקודו של רננקמפף ותוך זמן קצר הצליח להביס אותה ולשבות 12.000 שבויים. באותו זמן הוא התקיף גם את הארמייה השנייה שהוכרחה לסגת לכיוון לודז' כדי להימנע מכיתור.

מפקד הצבא הרוסי הדוכס הגדול ניקולאי ניקולאייביץ' הבן שחשש ממפלה דומה לקרב טננברג הורה לארמייה החמישית שהייתה בכיוון שלזיה, לחזור במהירות לכיוון לודז' ולפתוח המתקפה נגד האגף הימני של הארמייה הראשונה. הרוסים נעו במהירות והגיעו למקום תוך יומיים. הגרמנים הופתעו מהמתקפה ובאותו זמן הם הותקפו מהצפון על ידי הארמייה של רננקמפף. מחשש כיתור ובגלל מזג אוויר חורפי קשה וקשיי אספקה, נסוגו הגרמנים בלוקחם את השבויים הרוסים. הם המשיכו בלחץ על לודז' אך ללא הצלחה. לבסוף נסוגו הרוסים והקימו קו ביצורים חזק קרוב יותר לוורשה.

==תוצאות==
תוצאות הקרב לא היו חד משמעיות. הרוסים הצליחו למנוע מהגרמנים לכבוש את ורשה שהייתה אחת ממטרותיהם, אבל הגרמנים מנעו מהרוסים להתקדם לעבר שלזיה.

==קישורים חיצוניים==

לודז'
לודז'
לודז'
קטגוריה:1914 ברוסיה
קטגוריה:לודז'
גשר ארפאד

גשר ארפאד (בהונגרית: Árpád híd) הוא גשר על גבי נהר הדנובה בצפון בודפשט. הגשר מקשר בין פשט לאובודה ובאמצעו גישה לחלקו הצפוני של האי מרגיט. הגשר נשען גם על חלקו הדרומי של אי-הדנובה של אובודה, אך אין ממנו גישה לאי זה. אורכו הכולל של הגשר, יחד עם כבשי העלייה והירידה ממנו, כ-2 ק"מ וכק"מ בלעדיהם. רוחבו 25 מטרים. הוא מיועד לתנועת מכוניות וחשמליות וכולל גם נתיב מיוחד לרוכבי אופניים. על גדת פשט, סמוך לגשר, ממוקמת תחנת Árpád híd של קו M3 של הרכבת התחתית של בודפשט.

הגשר הוקם ב-1950 לפי תכנונו של האדריכל יאנוש קושלקה (János Kossalka) משנת 1939. הקמת הגשר התעכבה בשל מלחמת העולם השנייה. הגשר נחנך בשם "גשר סטלין", רוחבו היה 13 מטרים ששימשו לתנועת כלי רכב, רכבת משא והולכי רגל. הגשר הורחב בשנת 1958, אז נחנך מחדש ונקרא על שמו של הנסיך המדיארי ארפאד. הוא הורחב פעם נוספת בין השנים 1980–1984.

==קישורים חיצוניים==

* [http://www.bridgesofbudapest.com/bridge/arpad_bridge גשרי בודפשט: ארפאד] 

ארפאד
ארפאד
גשר פטפי

גשר פטפי (בהונגרית: Petőfi híd) הוא גשר מעל נהר הדנובה, זהו הגשר הדרומי ביותר במרכז בודפשט ומהווה חלק מ"השדרה הגדולה" (Nagykörút) העוברת עליו מדרום פשט לדרום בודה. הגשר קרוי על שם המשורר הלאומי ההונגרי שנדור פטפי. הגשר הוקם במקור בין השנים 1933 ו-1937 ונקרא על שמו של העוצר הפשיסטי מיקלוש הורטי. ב-14 בינואר 1945 פוצץ הגשר, ככל גשרי הדנובה, על ידי צבא גרמניה הנאצית הנסוג. הגשר נבנה מחדש לאחר מלחמת העולם השנייה ונחנך מחדש ב-22 בנובמבר 1952 בשמו הנוכחי.

אורך הגשר נטו (ללא כבישי העלייה והירידה ממנו) 378 מטרים ורוחבו 25.6 מטרים. הוא משמש בעיקר תנועת מכוניות וחשמליות. מאז 1990 מהווה הגשר חלק מכביש הטבעת של בודפשט. סמוך לחיבור הגשר בצד פשט ממוקמת תחנת רכבת הפרברים המשרתת את פרברי האי צֶ'פֶּל.

==קישורים חיצוניים==

* [http://www.bridgesofbudapest.com/bridge/petofi_bridge גשרי בודפשט: פטפי]

פטפי
פטפי
גבירותי ורבותי: האוסף השלם

גבירותי ורבותי: האוסף השלם הוא אלבום אוסף כפול של להקת הפופ רוק הישראלית משינה, שיצא בשנת 1996 על ידי חברת התקליטים NMC וכולל את שני אלבומי האוסף הקודמים גבירותי ורבותי: משינה (1989) והאוסף השני (1995).

==הדיסק הראשון - גבירותי ורבותי: משינה==

# רכבת לילה (3:40) (אהוד בנאי/שלומי ברכה)
# ריקוד המכונה (3:14) (שלומי ברכה)
#: השיר נבחר כ"שיר השנה" במצעד הפזמונים העברי השנתי של רשת ג' לשנת תשמ"ט. זהו השיר האינסטרומנטלי היחיד אי פעם שזכה בתואר זה.
# אופטיקאי מדופלם (3:34) (שלומי ברכה)
# היא התווכחה איתו שעות (3:47) (שלומי ברכה)
# שלח לי מלאך (4:11) (יובל בנאי/משינה)
# בלדה לסוכן כפול (3:25) (שלומי ברכה)
# שלג צח (3:22) (שלומי ברכה)
# אנה (2:39) (אורלי זילברשץ/יובל בנאי ואיגי דיין)
# בדרך אל הים (4:43) (שלומי ברכה)
# אנחנו שניים (5:03) (יובל בנאי/משינה)
# רני בפריז (4:30) (שלומי ברכה)
# אהובתי (3:28) (יובל בנאי ואורלי זילברשץ/משינה וראובן שפירא)
# ברחובות שלנו (2:45) (יובל בנאי/משינה וראובן שפירא)
# הכול עוד אפשרי (4:58) (יובל בנאי ומייקל בנסון/משינה)
# מי יודע מדוע ולמה (3:08) (ע. הלל/דובי זלצר)

==הדיסק השני - האוסף השני==

הפקה מוזיקלית וכלל העיבודים מאת חברי "משינה" וראובן שפירא.
# אבל אין (2:51) (שלומי ברכה)
# אחכה לך בשדות (3:52) (שלומי ברכה/יובל בנאי)
# המשפט (2:32) (שלומי ברכה/יובל בנאי)
# אניגודין (2:06) (שלומי ברכה/יובל בנאי)
# מדברים עלייך (3:53) (שלומי ברכה/יובל בנאי)
# אז למה לי פוליטיקה עכשיו (4:07) (שלומי ברכה)
# שלמונזה (4:45) (יובל בנאי)
# מעגל נפתח (2:57) (איגי דיין/אבנר חודורוב)
# עתיד מתוק (3:43) (שלומי ברכה/יובל בנאי)
# הספסל ההוא מול האגם (4:09) (שלומי ברכה)
# הכוכבים דולקים על אש קטנה (3:25) (שלומי ברכה)
# דוקטור קליני (3:08) (שלומי ברכה)
# כי לא בא לה (3:56) (שלומי ברכה)
# מכונית (3:03) (שלומי ברכה)
# בואי וניפול (4:34) (שלומי ברכה/יובל בנאי)
# סר חינה (1:17) (שלומי ברכה)
# הוי סלסלאת (2:41) (שלומי ברכה)

== משתתפי האלבום ==
*יובל בנאי - שירה
*שלומי ברכה - גיטרות
*אבנר חודורוב - קלידים וסקסופון
*מייקל בנסון - גיטרה בס
*איגי דיין - תופים וכלי הקשה

קטגוריה:אלבומי משינה
קטגוריה:אלבומי חברת NMC יונייטד אנטרטיינמנט